
[bookmark: _Toc225164801]ȘIRURI DE CARACTERE
1.Scrieți un program C++ care citește de la tastatură o frază și afișează pe ecran:
a) cuvintele unul sub altul
b) șirul citit fără vocale
c) numărul de vocale din șir
d) numărul de consoane din șir

2.Se citește un cuvânt de la tastarură. Să se afișeze toate prefixele cuvântului citit unul sub altul.  Ex: dacă se citește cuvântul 'hotare' atunci programul va afișa:
h
ho
hot
hota
hotar

3.Se citește un cuvânt de la tastatură. Să se afișeze dacă este sau nu palindrom. Exemple de cuvinte palindrom "caiac","aha", "apa", "calabalac", "minim", "supus".

4.Se citeşte un şir de caractere format din litere mici ale alfabetului englez. Să se afișeze șirul obținut după înlocuirea fiecărei vocale cu litera mare corespunzătoare.

5.Scrieţi un program C++ care citeşte de la tastatură un text format din cel mult 200 de caractere și realizează transformarea acestuia în memorie prin duplicarea tuturor vocalelor din text. Programul va afişa pe ecran textul obţinut.
Ex:  pentru textul : "test la info"
             se va afişa "teest laa iinfoo "

6.Se citește de la tastatură un cuvânt format din cel mult 20 de litere. Să se elimine din cuvânt toate aparițiile primei litere și să se afișeze cuvântul astfel obținut.
Ex: dacă cuvântul citit este "paralelipiped" dupa prelucrare se va afișa "araleliied"

7.Se citește un șir de caractere format din mai multe cuvinte. Să se afișeze:
a) doar cuvintele care încep și se termină cu o vocală
b) textul scris în "păsărească" (ex: pentru șirul "am rezolvat" se va afișa "apam repezopolvapat"

8.Se citesc 2 șiruri de caractere. Să se afișeze toate caracterele primului șir care se găsesc și în al doilea.

9.Se citește un text de pe primul rând al fișierului DATE.IN
Să se afișeze pe ecran textul codificat folosind codul lui Cezar (se înlocuiește fiecare literă cu litera din alfabet corespunzătoare codului ASCII curent +3;
Ex: ABAC se va codifica DEDF)

10.Se citește un text de pe primul rând al fișierului DATE.IN
Să se afișeze pe ecran doar cuvintele care încep și se termină cu o vocală.

11.Se dau două șiruri de caractere S1 și S2.Să se afișeze toate caracterele din S1 care se găsesc și în S2.

12.Se citește de la tastatură numele unei instituții. Să se construiască în memorie acronimul instituției și să se afișeze pe ecran. 
(ex. Liceul Regina Maria       - - ->   L.R.M.)

13.Se dă un text. Să se afișeze vocala / vocalele cu număr maxim de apariții.

14.Se dă un text scris în păsărească. Să se afișeze textul scris normal.
(ex. epelepevipi  - - -> elevi)

15.Se citește din DATE.IN de pe prima linie un număr natural n. De pe următoarele n lini se citesc n propoziții (în fișier este salvată câte o propoziție / linie). Să se afișeze pe ecran:
a) propoziția / propozițiile de lungime maximă
b) propoziția / propozițiile cu număr maxim de vocale

16. Să se definească un subprogram / funcţie care inserează pe poziţia p a unui şir un alt șir dat.

17. Să se definească un subprogram / funcţie care şterge dintr-un şir dat n caractere, începând cu poziţia p.

18. Se citește un text de la tastatură. Să se afișeze cuvintele în ordinea crescătoare a lungimii lor.

19. Se citește un text de la tastatură. Se citește apoi un cuvânt cuv. Să se afișeze de câte ori apare cuv în textul inițial.

[bookmark: _Toc225164802]TIPUL STRUCT
1.Pentru evidența dintr-o librărie definiți structura 'carte' formată din câmpurile: titlu, editura, autor, nr_pag, pret_buc, nr_buc. Citiți datele a n cărți și:
a) afișați pe ecran toate datele cărților citite (câte o carte pe linie)
b) afișați titlul, editura și nr_pag pentru toate cărțile după ce acestea au fost ordonate descrescător după nr_pag
c) adăugați în structura carte, câmpul pret_t; scrieți secvența de cod necesară pentru a determina pret_t (acesta va memora pretul tuturor cărților cu același titlu; pret_t = pret_buc * nr_buc)
d) salvați în DATE.OUT toate datele cărților ordonate alfabetic după editură; informațiile despre cărți vor fi scrise în fișier astfel încât să fie câte o carte pe linie
e) afișați pe ecran primul cuvânt din titlul fiecărei cărți

2.Realizați o aplicație cu meniu pentru a ține evidența produselor dintr-un magazin cu specific IT.
Câmpurile structurii 'produs': denumire, categorie, specificații, garantie, pretb. 
(semnificații: denumire = numele produsului; categorie = poate fi: consumabil / electronic / diverse; specificații = aici vor fi introduse caracteristicile produsului; garantie = nr. de luni cât este oferita garantia; pretb = pretul pe bucată).
       Opțiunile meniului:
A- citire date produse din DATE.IN
B - adăugare produs nou
C - afișarea datelor tuturor produselor
D - afișare produse ordonate după categorie
E - afișare statistică produse
I - afișează denumire, pretb și impozitivul aferent fiecărui produs
P - afișează numele și prenumele persoanei care a realizat programul
X- exit
Dați opțiunea: 
     La alegerea opțiunii X înainte de încheierea programului se salvează datele în DATE.IN astfel:
pe prima linie se scrie numărul de produse, pe următoarele linii se salvează datele produselor (câte un câmp pe o linie).
Se vor salva mai întâi datele în fișierul DATE.OUT, apoi se vor folosi din <stdio.h> funcțiile: remove ("DATE.IN"); rename ("DATE.OUT","DATE.IN"); 

3.Fie 
struct Complex {
 double real;
 double imag;
}; 
Scrieți un program care:
a) afișează rezultatul obținut în urma adunării celor două numere complexe
b) afișează rezultatul obținut în urma înmulțirii celor două numere complexe
c) afișează modulele celor două numere complexe

4.Să se defineasca o structura “time" care grupează 3 întregi ce reprezintă ora, minutul şi secunda pentru un moment de timp. 
a) Se citesc cele 3 valori corespunzătoare unui moment de timp. Să se verifice dacă este corectă ora, minutul și secunda și să se afișeze un mesaj corespunzător
b) Fie 2 elemente de tipul structurii 'time' numite t1 și t2. Să se compare t1 și t2 și să se afișeze care moment din cele două este primul.

5.Se citesc lungimea și lățimea a n dreptunghiuri (nume, lungime, latime). Numele fiecărui dreptunghi va fi creat prin concatenarea literei ’D’cu numărul dreptunghiului (primele 3 dreptunghiuri vor fi numite D1, D2, D3). Să se adauge în structură câmpurile arie și perim și să se afișeze:
a)numele dreptunghiurilor care au aria maximă precum și valoarea determinată pentru arie
b)perimetrul total al tuturor dreptunghiurilor
c)toate datele dreptunghiurilor ordonate crescător după lungime
Obs: pentru conversia unui număr întreg în șir de caractere se va utiliza funcția itoa( nr_int, sir, baza);
         aceasta se găsește în <cstdlib>

6. Se dă:
struct punct {
   int x,y;
};
a) Să se citească datele a n puncte. 
b) Pentru fiecare punct să se afișeze cadranul din care face parte.
c) Pentru fiecare punct să se afișeze distanța de la el până la O (0,0).

7. Se dă:
struct cerc {
   int raza;
   float centru_x, centru_y;
};
a) Să se citească datele a n cercuri.
b) Pentru fiecare cerc să se afișeze dacă conține originea O(0,0) sau nu.
c) Să se calculeze și să se afișeze aria totală a tuturor cercurilor care au centrul în cadranul I (centru_x > 0, centru_y > 0).
d) Să se afișeze toate datele cercurile ordonate crescător după rază.

8. Se dă:
struct student {
   char nume[20];
   int note[3]; // vor fi memorate 3 note
};
a) Să se citească datele a n studenți (nume + 3 note)
b) Să se calculeze media aritmetică a fiecărui student; aceasta va fi adăugată în structură și va fi afișată
c) Să se afișeze studenții cu media maximă (nume și medie)
d) Să se afișeze numărul de studenți promovați (media ≥ 5)
e) Să se afișeze toți studenții ordonați descrescător după medie

9. Se dau:
struct punct { 
   int x, y; 
};
struct segment { 
   char nume[10];
   punct A, B;  
};
Numele segmentului va fi de forma S1, S2,…. ( 'S' + număr de ordine).
Să se calculeze lungimea fiecărui segment și să se afișeze:
a) segmentul cu lungimea minimă (nume și lungime)
b) lungimea totală a segmentelor care au ambele capete în cadranul III
c) toate segmentele ordonate crescător după lungime (se vor afișa numele și coordonatele capetelor)


[bookmark: _Toc225164803]FUNCȚII DEFINITE DE UTILIZATOR (SUBPROGRAME)
1.Implementați cu subprograme un program C++ care citește din DATE.IN de pe prima linie un număr natural n iar de pe a doua linie n numere naturale. Programul va afișa pe ecran acel număr din cele n care are prima cifră din stânga cea mai mare. Dacă există mai multe numere cu prima cifră maximă atunci se va afișa ultimul număr găsit.
Ex – dacă DATE.IN are următorul conținut:
6
453 75 2443 734 555 3948
atunci programul va afișa 734

2. Implementați cu subprograme un program C++ care citește din DATE.IN de pe prima linie un număr natural n iar de pe a doua linie n numere naturale. Programul va afișa pe ecran media aritmetică a numerelor prime din fișier. Dacă fișierul nu conține numere se va afișa un mesaj.

3.Implementați un program C++ care citește un număr natural n (n>1)  de la tastatură iar apoi citește cele n numere reale ale unui tablou unidimensional format din numere reale. Scrieți și apelați subprograme pentru a afișa:
a) elementele din vector în ordinea citirii lor
b) elementele din vector în ordinea inversă citirii lor
c) suma elementelor din vector
d) media elementelor pozitive din vector
e) valoarea minimă din vector
f) elementele care sunt strict mai mari decât media elementelor pozitive din vector
g) numărul de elemente mai mici decât media elementelor pozitive din vector
h) elementele din vector după ce acestea au fost ordonate descrescător

4. Implementați folosind subprograme un program în C++ care citește un număr natural n și cele n numere naturale ale unui vector (tablou unidimensional). Programul va afişa:
a) divizorii fiecărui element din vector
b) cifra de control a fiecărui element
c) primul element prim din vector; dacă vectorul nu conține nici un număr prim se va afișa mesajul “Nu conține numere prime”
d) elementele vectorului după ce acestea au fost ordonate crescător după cifra zecilor
e) răsturnatul fiecărui element din vector
f) elementele palindrom din vector; dacă nu conține elemente palindrom se va afișa mesajul “Nu conține numere palindrom”
g) vectorul obținut după eliminarea numerelor pare



5.Implementați folosind subprograme un program în C++ care citește un număr natural n de la tastatură (n>1), construiește și afișează:
a) un vector V1 format din primii n termeni ai șirului: 3,6,9,12,15,…..
b) un vector V2 format din primii n termeni ai șirului: 1,4,7,10,13,…..
c) un vector V3 format din primii n termeni ai șirului lui Fibonacci: 1, 1, 2, 3, 5, 8, 13, 21, 34….. care are primii doi termeni egali cu 1 (V3[1]=1, V3[2]=1) iar ceilalți termeni se obțin astfel V3[k]=V3[k-2]+V3[k-1].
d) un vector V4 format din primii n termeni ai șirului: 1, 3, 7, 15, 31, 63, 127, …

6. Scrieţi folosind subprograme un program C++ care citeşte de la tastatură un număr natural n (0<n≤100) şi cele 3*n elemente ale tabloului unidimensional v, numere naturale cu cel mult patru cifre fiecare.
Tabloul este împărţit în trei zone, cu câte n elemente fiecare: prima zonă conţine primele n elemente din tablou, a doua zonă conţine următoarele n elemente din tablou, restul elementelor fiind în zona a treia. Programul va interschimba elementele zonei unu cu elementele zonei trei şi va afişa pe ecran toate elementele tabloului, astfel transformat, separate prin câte un spaţiu.
De exemplu, pentru n=3 şi v=(1 2 3 4 5 6 7 8 9), se va afişa pe ecran :
7 8 9 4 5 6 1 2 3

7.Scrieți folosind subprograme un program C++ care citește un număr natural n și cele n numere întregi ale unui vector P. Programul va afișa pe ecran de câte ori a fost folosită fiecare cifră în scrierea elementelor din vector.
Ex: dacă n=3  P={123, 245, 7870} atunci programul va afișa:
0 de 1 ori
1 de 1 ori
2 de 2 ori
3 de 1 ori
4 de 1 ori
5 de 1 ori
7 de 2 ori
8 de 1 ori

8.Implementați cu subprograme un program în C++ care citește de la tastatură un număr întreg n și apoi cele n x n numere reale ale unui tablou bidimensional. Programul va afişa:
a) matricea pe ecran
b) media aritmetică a elementelor din matrice
c) suma elementelor de pe diagonala principală
d) valoarea minimă din matrice
e) valoare minimă de pe fiecare linie a matricii
f) elementele aflate deasupra diagonalei principale
g) câte din elementele matricii sunt pozitive, câte sunt negative și câte sunt nule
h) matricea obținută după eliminarea penultimei coloane

9. Să se înlocuiască elementul maxim de pe fiecare coloană a unei matrice cu suma elementelor de pe coloana respectivă. Să se afișeze matricea astfel obținută.Se vor folosi subprograme.

10. Se dă o matrice A formată din n x m elemente reale. Să se construiască matricea B formată din  indicii (linia și coloana) elementelor subunitare pozitive. Matricea B va fi formată din 2 rânduri și n x m coloane (B[1][1] va reține pe ce linie din A se găsește primul element pozitiv subunitar; B[2][1] va reține pe ce coloană din A se găsește primul element pozitiv subunitar; B[1][2] linia celui de-al doilea, B[2][2] coloana celui de-al doilea, ș.a.m.d.). Se vor folosi subprograme.

11. Se consideră o matrice pătratică cu n linii și n coloane care conţine date de tip int. Să se implementeze cu subprograme un program C++ care afişează pe ecran, pe o singură linie, suma elementelor pare de pe fiecare coloană.

12. Se consideră un tablou bidimensional (n x m) cu elemente întregi. Să se implementeze cu subprograme un program care ordonează crescător elementele situate pe liniile cu număr de ordine par (linia a doua, linia a patra, ş.a.m.d.). La afişare, elementele tabloului vor fi scrise sub forma unui tabel de n linii şi m coloane.

[image: ]13. Scrieţi cu subprograme un program C++ care citeşte de la tastatură două numere naturale nenule n şi m (2≤m≤10, 2≤n≤10) şi care construieşte în memorie şi apoi afişează o matrice A cu n linii (numerotate de la 1 la n) şi m coloane (numerotate de la 1 la m) cu proprietatea că fiecare element Aij memorează cea mai mică dintre valorile indicilor i şi j (1≤i≤n, 1≤j≤m). Matricea se va afişa pe ecran, câte o linie a matricei pe câte o linie a ecranului, elementele fiecărei linii fiind separate prin câte un spaţiu. Exemplu: pentru n=4 şi m=5 se va afişa matricea alăturată.

14. Scrieţi cu subprograme un program C++ care citeşte de la tastatură două numere naturale n şi p (2≤n≤15, 1≤p≤15) şi construieşte în memorie un tablou bidimensional cu n linii şi p coloane. Tabloul va fi construit astfel încât, parcurgând tabloul linie cu linie de sus în jos şi fiecare linie de la stânga la dreapta, să se obţină şirul primelor n*p pătrate perfecte impare, ordonat strict crescător, ca în exemplu. Tabloul astfel construit va fi afişat pe ecran, fiecare linie a tabloului pe câte o linie a ecranului, cu câte un spaţiu între elementele fiecărei linii.
Exemplu: pentru n=2, p=3 programul va afişa tabloul alăturat:
1 9 25
49 81 121

15. Implementați cu ajutorul subprogramelor un program care citeșe toate numerele reale din fișierul DATE.IN și scrie:
a) în fișierul D1.OUT toate numerele întregi citite
b) în fișierul D2.OUT numărul de elemente pozitive și numărul de elemente negative
c) în fișierul D3.OUT cel mai mare număr negativ din DATE.IN
d) în fișierul D4.OUT media aritmetică a elementelor pozitive
e) în fișierul D5.OUT toate elementele din DATE.IN ordonate descrescător; în funcția care va efectua sortare va fi apelată funcția definită de voi: 
     schimba(float &a,float &b);

16.Implementați cu subprograme un program C++ care citește de la tastatură un număr natural n determină și afișează pe ecran câte din fracțiile  1/n, 2/n, 3/n, 4/n, …. n/n sunt reductibile.

17.Implementați cu subprograme, un program care citește 2 vectori de numere întregi de la tastatură (apelând aceeași funcție de citire), ordonează crescător cei doi vectori (se folosește aceeași funcție de sortare pentru fiecare vector în parte) și afișează elementele din cei doi vectori. Programul va afișa ordonate crescător elementele din vectorul obținut prin reuniunea celor doi vectori (pentru ordonare se va utiliza funcția de sortare folosită și pentru vectorii inițiali).

18.Să se implementeze funcțiile:
a) int palindrom (char sir[ ]); care returnează 1 dacă șirul transmis ca parametru este palindrom și 0 în celelalte cazuri
b) int nrvoc(char sir[ ]); care returnează numărul de vocale din șirul transmis ca parametru
c) void sortare( ); care ordonează alfabetic cuvintele memorate într-o matrice de caractere
d) void ordonare( ); care ordonează crescător după lungime cuvintele memorate într-o matrice de caractere
e) void pasareasca(char sir[ ]); care afișează în păsărească șirul transmis ca parametru
Ex: la apelul pasareasca(“mouse”); se va afișa pe ecran mopoupusepe
f) void asemanari(char sir1[ ], char sir2[ ]); care afișează caracterele identice de pe poziții comune
Ex: la apelul asemanari(“masa”, “casa”); se afișează asa

19. Să se scrie o funcție C++ care să returneze cel mai mic număr care se poate scrie cu cifrele unui număr natural transmis ca parametru.

20. Scrieți subprogramul similar cu un parametru, n, prin care primește un număr natural cu cel puțin o cifră impară. Subprogramul returnează valoarea 1 dacă toate cifrele impare ale lui n sunt egale între ele sau valoarea 0 în caz contrar.

21. Scrieți o funcție C++ care primește doi parametri a și b și returnează numărul obținut prin concatenarea lui b la finalul lui  a.

22. Un număr natural nenul este p-număr dacă are aceeași paritate cu suma divizorilor săi pozitivi. Exemplu: 10 și 25 sunt p-numere (10 are aceeași paritate cu 18=1+2+5+10, iar 25 are aceeași paritate cu 31=1+5+25).
Subprogramul kpn, are trei parametri, a, b și k, în această ordine, prin care primește câte un număr natural din intervalul [1,106] (a≤b). Subprogramul returnează cel de al k-lea p-număr din intervalul [a,b] sau -1, dacă nu există cel puțin k astfel de numere în acest interval. Să se scrie definiția completă a subprogramului.

23. Scrieți o funcție C++ care să determine prima și ultima cifră a unui număr natural n transmis ca parametru. Funcția va întoarce rezultatele prin intermediul parametrilor de ieşire p, respectiv u.

24. Scrieți definiția funcției C++ numită p care primește prin intermediul parametrului n un număr natural cu cel mult 9 cifre, iar prin intermediul parametrului c o cifră. Funcția întoarce tot prin intermediul parametrului n numărul obținut prin eliminarea tuturor aparițiilor cifrei c.

25. Scrieți funcția C++ care, pentru un număr natural n transmis ca parametru, determină și întoarce prin intermediul parametrilor de ieșire p1 și p2 cele mai mari două numere naturale prime mai mici decât n.

[bookmark: _Toc225164804]FUNCȚII RECURSIVE
1.	Să se scrie o funcție C++ recursivă care returnează factorialul unui număr dat ca parametru.

2.	Să se scrie o funcție C++ recursivă care returnează cel mai mare divizor comun a două numere transmise ca parametri.

3.	Să se scrie o funcție C++ recursivă care să returneze suma cifrelor unui număr natural transmis ca parametru.

4.	Să se scrie o funcție C++ recursivă care să returneze numărul de cifre egale cu zero ale unui număr natural transmis ca parametru.

5.	Să se scrie o funcție C++ recursivă cu trei parametri n, k, c care întoarce prin parametrul c numărul de cifre ale lui n care sunt mai mari sau egale decât k.

6.	Să se scrie o funcție C++ recursivă care să returneze cifra maximă a unui număr natural transmis ca parametru.

7. Să se scrie o funcție C++ recursivă care să returneze cifra minimă a unui număr natural transmis ca parametru.

8. Să se scrie o funcție C++ recursivă care să returneze numărul de cifre pare ale unui număr natural transmis ca parametru.

9. Scrieți o funcție care realizează calculul recursiv pentru suma elementelor unui vector format din 1<= n <=100 numere reale.

10. Să se implementeze o funcție recursivă pentru funcția Manna Pnuelli
[image: ]
11. Să se scrie o funcție recursivă care determină suma numerelor naturale impare <=n cu n transmis ca parametru.

12. Implementați o funcție recursivă pentru funcția lui Ackermann știind că:
[image: ]

13. Să se scrie o funcție recursivă care calculează câte cifre are un număr natural.

14. Să se calculeze recursiv suma 1 + 1/2 + 1/3 + ... +1/n.

15. Să se calculeze recursiv de câte ori apare o valoare întreagă x într-un vector A cu n elemente întregi.

16. Să se scrie o funcție recursivă care calculează suma pătratelor primelor n numere naturale (1² + 2² + … + n²).

17. Să se scrie o funcție recursivă care determină produsul elementelor de pe poziții pare dintr-un vector de numere întregi (pozițiile încep de la 0).

18. Să se scrie o funcție recursivă care returnează valoarea maximă dintr-un vector de numere reale cu n elemente (1 ≤ n ≤ 100).

19. Să se scrie o funcție C++ recursivă care determină suma cifrelor pare ale unui număr natural transmis ca parametru.

20. Să se scrie o funcție C++ recursivă care determină numărul de cifre impare ale unui număr natural transmis ca parametru.

21. Să se scrie o funcție C++ recursivă care calculează suma elementelor de pe poziții impare dintr-un vector de numere întregi.

22. Să se scrie o funcție C++ recursivă care determină numărul de elemente negative dintr-un vector de numere întregi.

23. Să se scrie o funcție C++ recursivă care verifică dacă toate elementele unui vector sunt pozitive.

24. Să se scrie o funcție C++ recursivă care calculează produsul cifrelor nenule ale unui număr natural.

25. Să se scrie o funcție C++ recursivă care determină cea mai mică cifră pară a unui număr natural (dacă există). Antentul funcției: void cparmin(int n,int &cif)

26. Să se scrie o funcție C++ recursivă care calculează puterea aⁿ, unde a și n sunt transmise ca parametri (n ≥ 0).

27. Să se scrie o funcție C++ recursivă care determină numărul de divizori ai unui număr natural transmis ca parametru.

[bookmark: _Toc225164805]DIVIDE  ET  IMPERA
1. Să se determine valoarea maximă dintr-un vector.
2. Să se determine numărul de elemente pozitive dintr-un vector.
3. Să se determine suma elementelor dintr-un vector.
4. Să se determine suma elementelor impare dintr-un vector.
5. Să se determine numărul de elemente prime dintr-un vector.
6. Să se determine numărul de valori = x dintr-un vector (x - transmis ca parametru).
7. Să se determine suma elementelor de pe pozițiile impare.

[bookmark: _Toc225164806]METODA BACKTRACKING
1. Să se implementeze un program care citește un număr natural n (n>=4) și afișează toate modurile în care pot fi plasate n ture pe o tablă de șah de dimensiune n x n astfel încât să nu se atace între ele. 

2. Să se implementeze un program care citește două numere naturale n și k1 (3 <= k1 <= n <=10) și afișează toate aranjamentele de n elemente luate câte k1.

3. Să se implementeze un program care citește două numere naturale n și k1 (3 <= k1 <= n <=10) și afișează toate aranjamentele de n elemente luate câte k1 care au suma elementelor egală cu 15.

4. Să se implementeze un program care citește două numere naturale n și k1 (3 <= k1 <= n <=10) și afișează primele 20 de combinări de n elemente luate câte k1.

5. Să se implementeze un program care citește un cuvânt de la tastatură și scrie în fișierul REZULTATE.OUT toate anagramele cuvântului. Acestea vor fi scrise una sub alta.

6. Să se implementeze un program care citește un cuvânt de la tastatură și scrie în fișierul REZULTATE.OUT toate anagramele obținute din cuvântul inițial astfel încât să nu existe două vocale vecine. Acestea vor fi scrise una sub alta.

7. Se citește de la tastatură un număr natural par n. Să se afişeze toate şirurile de n paranteze care se închid corect.
Indicatii: Un şir de n paranteze care se închid corect dacă fiecărei paranteze deschise îi corespunde o paranteză închisă la o poziţie ulterioară în şir.
Exemple de şiruri corecte: (())() ; ((())) ; ()()()

8. Se citește un numar natural nr. Să se genereze toate numerele având aceleași cifre ca el. Care este cel mai mare?

9. Să se determine toate numerele cu cifre distincte. Câte astfel de numere sunt ?

10. Se citește un număr natural n (reprezentând numărul de bucăți de mochetă). Se citesc apoi n numere naturale reprezentând lungimile celor n bucăți de mochetă și un număr h reprezentând lungimea unui hol. Să se afișeze toate modurile în care sunt folosite bucăți (din cele n) de mochetă astfel încât să fie acoperit tot holul.

11. Să se scrie un program care să afişeze toate partiţiile unui număr natural n. Numim partiţie a unui număr natural nenul n o mulţime de numere naturale nenule {p1, p2, …, pk} care îndeplinesc condiţia p1+p2+ …+pk = n.
Ex: pt n = 4 programul va afişa:
4 = 1+1+1+1
4 = 1+1+2
4 = 1+3
4 = 2+2
4 = 4


[bookmark: _Toc225164807]GRAFURI ȘI ARBORI

1. Desenați un graf neorientat G format din 10 noduri și minim 16 muchii. Apoi:
a.) scrieți cele 2 mulțimi X (mulțimea nodurilor) și U (mulțimea muchiilor) 
b.) dați 3 exemple de grafuri parțiale ale lui G (le desenați)
c.) dați 3 exemple de subgrafuri ale lui G (le desenați)
d.) desenați graful complementar lui G
e.) pentru fiecare din grafurile de la b.) specificați dacă este graf conex sau nu
f.) faceți modificări asupra lui G astfel încât să obțineți 3 componente conexe; explicați în cuvinte modificările făcute
g.) faceți modificări asupra ultimului subgraf obținut astfel încât să obțineți un graf nul; explicați în cuvinte modificările făcute
h.) explicați în cuvinte ce trebuie făcut astfel încât să transformați graful inițial G în graf complet
i.) explicați în cuvinte ce trebuie făcut astfel încât să transformați graful inițial G în graf regulat dar care să nu fie graf complet
j.) graful G este bipartit ? dacă nu este, faceți modificările minime (explicați în cuvinte) astfel încât să devină un graf bipartit

2. Se citește o matrice formată din n x n elemente din mulțimea {0,1}. Să se afișeze dacă aceasta poate fi matricea de adiacență a unui graf neorientat.

3. Se citește din GRAF.IN, de pe prima linie n - numărul de noduri ale unui graf neorientat și m – numărul de muchii. Se citesc apoi capetele muchiilor de pe următoarele m linii. Să se afișeze listele de adiacență corespunzătoare grafului.

4. Se citește un graf neorientat prin matricea de adiacență. Să se afișeze matricea de adiacență corespunzătoare grafului complementar.

5. Pentru un graf se citește o secvență de n noduri. Să se afișeze dacă acestea formează un lanț în graf.

6. Să se afișeze dacă un graf este graf regulat. (dacă fiecare nod are același grad / valență).

7. Se citește un graf neorientat din fișier. Să se afișeze dacă este un graf conex.

8. Se elimină un nod și muchiile incidente lui dintr-un graf. Să se afișeze matricea de adiacență a subgrafului obținut.

9. Se dă lista muchiilor unui graf neorientat. Să se afișeze, pentru fiecare nod al grafului, lista vecinilor săi.

10.  Se dă lista muchiilor unui graf neorientat. Să se afișeze gradul fiecărui nod.

11.  Se dă lista muchiilor unui graf neorientat. Să se afișeze nodurile izolate ale grafului.

12. Se dă lista muchiilor unui graf neorientat. Să se afișeze nodurile de grad maxim.

13. Se dă lista muchiilor unui graf neorientat cu n noduri, etichetate de la 1 la n, m muchii și un număr k. Din acest graf se elimină toate nodurile etichetate cu multipli ai lui k. Să se determine câte muchii va avea subgraful obținut.

14. Se dă lista muchiilor unui graf neorientat cu n vârfuri, etichetate de la 1 la n. Din acest graf se elimină toate nodurile etichetate cu valori prime. Să se determine câte muchii va avea subgraful obținut.

[bookmark: _GoBack]15. Se dă lista muchiilor unui graf neorientat cu n vârfuri, etichetate de la 1 la n. Din acest graf se elimină toate vârfurile care au gradul minim. Să se determine câte muchii va avea subgraful obținut.

16. Se dă lista muchiilor unui graf neorientat cu n vârfuri, etichetate de la 1 la n. Din acest graf se elimină toate muchiile cu proprietatea că ambele extremități au aceeași paritate. Să se determine câte muchii va avea graful parțial obținut.

17. Se dă lista muchiilor unui graf neorientat cu n vârfuri, etichetate de la 1 la n și un număr natural k. Din acest graf se elimină toate muchiile care au ambele extremități în vârfuri de grad mai mare sau egal cu k. Să se afișeze matricea de adiacență a grafului parțial obținut.

18. Se dau două numere naturale n și k. Considerăm graful complet cu n noduri, etichetate de la 1 la n. Din acesta eliminăm toate muchiile (i,j) cu proprietatea că i și j dau același rest la împărțirea cu k. Să se afișeze matricea de adiacență a grafului parțial obținut.

19. Se dau mai multe grafuri neorientate, prin matricea de adiacență.  Să se verifice dacă fiecare graf este complet.

20. Se dă lista muchiilor unui graf neorientat cu n vârfuri, etichetate de la 1 la n. Să se verifice dacă graful este bipartit. Un graf G=(X, U) se numește graf bipartit dacă există două mulţimi nevide A și B astfel încât X=A ∪ B, A ∩ B = ∅ şi orice muchie u a lui G are o extremitate în A iar cealaltă în B.

21. Se dau două grafuri neorientate G1 și G2 cu n (n<=100)  vârfuri și m1, respectiv m2 muchii prin listele muchiilor, în două fișiere graf1.in, respectiv graf2.in. Verificați dacă unul dintre ele este graf parțial al celuilalt. Se va preciza dacă G1 este graf parțial al lui G2, dacă G2 este graf parțial al lui G1 sau NU dacă niciunul dintre ele nu este graf parțial al celuilalt.
Exemplu:
graf1.in
5 2
1 4
1 3
graf2.in
5 5
1 4
1 3
3 5
4 5
2 5
graf.out
G1 este graf partial al lui G2

22. Se citesc n (numărul de noduri), m (numărul de muchii) și capetele celor m muchii ale unui graf  neorientat. Să se afișeze dacă graful este eulerian. Un graf neorientat fără vârfuri izolate este eulerian dacă și numai dacă este conex și toate vârfurile au grad par.
[bookmark: _Toc225164808]DIVERSE
1.Fie funcțiile definite astfel:
int f(int a)
{
    return 2*a;
}

int f(int x,int y)
{
    return x+y;
}
Ce se afișează în urma apelurilor ?
    cout <<"f(7) = "<<f(7)<< endl;
    cout <<"f(4,5) = "<<f(4,5)<< endl;
    cout <<"f(4,f(8)) = "<<f(4,f(8))<< endl;

2.Fie funcția:
void fun(int t,int &u)
{
  t=t+1;
  u=u+1;
}
Ce se afișează după execuția următoarei secvențe de cod program ?
   int a=10,b=10;
    fun(a,b);
    cout<<"Dupa primul apel, a = "<<a<<" si b="<<b<<endl;
    fun(b,a);
    cout<<"Dupa al 2-lea apel, a = "<<a<<" si b="<<b;

3.Fie funcția:
float medie(int &a,int b,int &c)
{
  a=b+c;
  b=a+c;
  c=a+b;
  return 1.0*(a+b+c)/3;
}
Ce se afișează după execuția următoarei secvențe ?
    int x,y,z;
    x=y=z=5;
    cout<<"medie (x,y,z) = "<<medie (x,y,z)<<endl;
    cout<<"x="<<x<<"\n y="<<y<<"\n z="<<z;

4.Ce face următorul program ?
#include <iostream>
using namespace std;
int i,n1,n2,n,A[101],B[101];
void citire(int V[],int &nre)
{
    cout<<"Nr de elemente din acest vector= ";
    cin>>nre;
    for (i=1;i<=nre;i++)
    {
        cout<<"Dati elementul de pe poz "<<i<<":";
        cin>>V[i];
    }
}

void afis(int V[],int nre)
{
    cout<<endl;
    for (i=1;i<=nre;i++)
        cout<<V[i]<<" ";
}
int main()
{   cout<<"Citire vector A\n";
    citire(A,n1);
    cout<<"Citire vector B\n";
    citire(B,n2);
    cout<<"Elementele din vectorul A sunt:"; afis(A,n1);
    cout<<"\nElementele din vectorul B sunt:"; afis(B,n2);
    return 0;
}

5.Scrieți programul C++ care citește din fișierul BAC.TXT un șir s format din cel mult un milion de numere naturale, fiecare număr având cel mult 4 cifre, și care determină în mod eficient din punctul de vedere al timpului de executare și al spațiului de memorie folosit numărul de componente ale șirului obținut prin eliminarea din cele 2 extremități ale lui s a unui număr minim de componente, astfel încât șirul rezultat să înceapă și să se termine cu un număr par. Fișierul BAC.TXT conține cel puțin un număr par iar numerele din fișier sunt separate printr-un spațiu. Programul va afișa pe ecran numărul de componente ale șirului obținut.
Ex: dacă fișierul BAC.TXT conține numerele:
1  245  22  54  534  65  464  7  5675  74  57  567  5  857  8567  10  67  89  1011 
atunci se va afișa pe ecran numărul 14 deoarece sunt eliminate numerele subliniate iar șirul rezultat este format din 14 numere.

//Functie - eliminare numere nule dintr-un vector
void elimin0(int &n, int vect[])
{
 for (j=1;j<n;j++)
    while (vect[j]==0)
   {
      for (i=j;i<n;i++)
        vect[i]=vect[i+1];
      n--;
   }
   if (vect[n]==0)
    n--;
}

